Napuljska ciklama
Napuljska ciklama ili miholjica (lat. Cyclamen hederifolium) je vrsta biljke iz roda ciklama.

Rasprostranjenost i stanište 
Nastanjena je u šumovitim, grmovitim i stjenovitim područjima u Mediteranskoj regiji na nadmorskoj visini do 1300 metara. Nastanjuje jugoistočnu Francusku Italiju, Korziku, Sardiniju, Siciliju, Hrvatsku, BiH, Srbiju, Albaniju, Bugarsku, Grčku i zapadnu Tursku.

Opis 
Napuljska ciklama obično naraste 15-20 centimetara. Listovi su joj različitog oblika i boje, pomalo podsjećaju na mlade listove bršljana. Cvjetovi rastu od kasnog ljeta do jeseni, te imaju pet latica. Dugi su 2-3 centimetra, boja im je ružičasta, ljubičasta ili bijela. Na dnu svake latice nalazi se jedan tamnoružičasto obojen dio u obliku slova V, ali nekad postoje i potpuno bijelo obojeni cvjetovi.

Izvori 
www.cyclamen.org

Vanjske poveznice 
Galerija fotografija napuljske ciklame
Ostali projekti

Cyclamen